laion/Wikipedia-Exotic huggingface dataset:
হামবার্তো ফার্নান্দেজ মোরান

হামবার্তো ফার্নান্দেজ-মোরান ভিলালোবস (স্পেনীয়: Humberto Fernández Morán; জন্ম: ১৮ ফেব্রুয়ারি, ১৯২৪ - মৃত্যু: ১৭ মার্চ, ১৯৯৯) মারাকাইবো এলাকায় জন্মগ্রহণকারী বিখ্যাত ভেনেজুয়েলীয় গবেষক ও বিজ্ঞানী ছিলেন। হীরের চাকু বা অস্ত্র চিকিৎসা কার্যোপযোগী ক্ষুদ্র ছুড়ি উদ্ভাবন করেন। সুপার কন্ডাক্টিং প্রযুক্তিভিত্তিক ইলেকট্রন মাইক্রোস্কোপের জন্য ইলেক্ট্রা ম্যাগনেটিক ল্যান্সের উল্লেখযোগ্য উন্নয়ন ঘটান হামবার্তো ফার্নান্দেজ মোরান। এছাড়াও অন্যান্য বৈজ্ঞানিক কর্মকাণ্ডে নিজেকে সম্পৃক্ত করেছেন তিনি। বিভিন্ন বৈজ্ঞানিক সাময়িকীতে তার অনেকগুলো নিবন্ধ প্রকাশিত হয়েছে যাতে নাসার অ্যাপলো অভিযানসহ বিভিন্ন বিষয়ে আগ্রহ লক্ষ্য করা গেছে। ১৯৪৪ সালে জার্মানির মিউনিখ বিশ্ববিদ্যালয় থেকে চিকিৎসা বিষয়ে অধ্যয়ন করেন। ইলেকট্রন মাইক্রোস্কোপের উন্নয়নে অংশ নেন তিনি। বিশ্বের প্রথম ব্যক্তি হিসেবে ক্রায়ো-আল্ট্রামাইক্রোটমির ধারণা তুলে ধরেছিলেন। অ্যাঞ্জেল জলপ্রপাত এলাকা উড্ডয়ন শেষে নিজ দেশ ভেনেজুয়েলায় ফিরে জলপ্রপাতের নিরবচ্ছিন্ন বহমান ধারায় উজ্জীবিত হয়ে হীরের চাকু উদ্ভাবন করেন। ড. ফার্নান্দেজ-মোরান ভেনেজুয়েলিয়ান ইনস্টিটিউট ফর নিউরোলজিক্যাল এন্ড ব্রেইন স্টাডিজ প্রতিষ্ঠা করেন যা বর্তমানে ভেনেজুয়েলিয়ান ইনস্টিটিউট অব সায়েন্টিফিক রিসার্চ নামে পরিচিতি পাচ্ছে। মার্কোস পেরেজ জিমেনেজ সরকারের শেষ বছরে বিজ্ঞান মন্ত্রী হিসেবে নিযুক্ত হন। কিন্তু ১৯৫৮ সালে স্বৈরশাসনের অবসান ঘটলে তাকে দেশান্তরী হতে হয়। নাসার অ্যাপোলো প্রকল্পে কাজ করেন। এছাড়াও এমআইটি, শিকাগো বিশ্ববিদ্যালয় ও স্টকহোম বিশ্ববিদ্যালয়সহ বেশ কয়েকটি শিক্ষা প্রতিষ্ঠানে শিক্ষকতা করেন। ১৯৮৬ সালে ন্যাশনাল লাইব্রেরি অব মেডিসিনে একগুচ্ছ কাগজপত্র দান করেন। মার্কিন যুক্তরাষ্ট্রে অবস্থানকালে তাকে নোবেল পুরস্কারের জন্য মনোনয়ন দেয়া হলেও মার্কিন নাগরিকত্ব গ্রহণ করতে হবে ধারণা করে মনোনয়ন বাদ দেন। কেননা তিনি ভেনেজুয়েলার নাগরিকত্ব ধারণ করছিলেন। আন্না নাম্নী এক সুইডিশ রমণীর পাণিগ্রহণ করেন। এ দম্পতির সংসারে ব্রিজিডা এলিনা ও ভেরোনিকা নাম্নী দুই কন্যা রয়েছে। তার মৃত্যুর পর দ্বিতীয় জন্মভূমি সুইডেনের স্টকহোমে সমাহিত করা হয়। হীরের ক্ষুদ্র ছুড়ি আল্ট্রা মাইক্রোটোম ১৯৬৭ সালে হীরের চাকু উদ্ভাবনের প্রেক্ষিতে জন স্কট পুরস্কার লাভ করেন। এছাড়াও পোলার স্টার অর্ডার নাইট, মন্ট্রিল বিশ্ববিদ্যালয়ের ক্লদ বার্নার্ড পদক ও ক্যামব্রিজ বিশ্ববিদ্যালয়ের বার্ষিক মেডিক্যাল পুরস্কার পান। "Humberto Fernández-Morán Papers 1952-1985"। National Library of Medicine।  Garfield, E.। "The John Scott Award Recipients 1961–1970"। John Scott Award Advisory Committee। সেপ্টেম্বর ২২, ২০১৮ তারিখে মূল থেকে আর্কাইভ করা। সংগ্রহের তারিখ মার্চ ৩০, ২০১১।  Dr. Eugene Garfield is member of the Advisory Committee. তালাভেরা দে লা রেইনা মৃৎশিল্প ইকুয়েডরে স্পেনের় পুনর্দখল চেষ্টা ফেস্টিভাল ইন্তারন্যাশিওনাল সারভান্তিনো এল ক্যামিনো রিয়াল দে তাইরা আদেন্ত্রো The Patent of the Diamond Scalpel - September 1955. Research done for NASA by Fernández Morán Humberto Fernandez Morán Radio Interview
ভরণী

ভরণী ভারতীয় জ্যোতির্বিজ্ঞান অনুসারে ২৮টি নক্ষত্রের দ্বিতীয় সদস্যা। ভরণী সৈন্ধান্তিক পরিচিতি । প্রাচীন ঋগ্বেদএর ঋষিরা একে ডাকতো 'যম , 'সংযম , 'সংবরন বা 'বিবস্বান নামে । আধুনিক জ্যোতির্বিজ্ঞান অনুসারে এই নক্ষত্রের প্রধানা একচল্লিশিনী আর তার সঙ্গিনী পঁয়ত্রিশিনী ও ঊনচল্লিশিনী । ঋগ্বেদ-এর ১০ম মন্ডলস্থ ১০ম সূক্তে যমকে ঋষি হিসেবে পাওয়া যায়। এ সূক্তে সহঋষিকা ও সহোদরা যমীর সাথে যম এক-থেকে-বহু মানব/মানবী সৃজনের প্রাথমিক সমস্যা নিয়ে তর্কান্তে সহোদরার সন্তানার্থে সহবাস প্রার্থণা প্রত্যাখ্যান করে। ১০.১৪ সূক্তে যমকে ঋষি ব'লে উল্লেখ করা হলেও প্রধানত সায়ন-এর ব্যাখ্যানুসারী রমেশচন্দ্র দত্ত প্রমুখদের অনুবাদ পাঠে স্পষ্টতই বোঝা যায় যে যম এ সূক্ত-রচয়িতা নয় বরং প্রার্থ্য, অজানা ঋষি জানাচ্ছে যে বিবস্বানপুত্র যমকে হোমদ্রব্য দিয়ে সেব (যেহেতু) সে সৎকর্মীদের (পারলৌকিক) সুখের দেশে নিয়ে যায়, অনেকের পথ পরিষ্কার ক'রে দেয় আর তার কাছেই সকল লোক যায়। ঋগ্বেদ ১০ম মন্ডল : ১৪শ সূক্ত দে স ২৮ নক্ষত্র অশ্বিনী • ভরণী • কৃত্তিকা • রোহিণী • মৃগশিরা • আর্দ্রা • পুনর্বসু • পুষ্যা • অশ্লেষা • মঘা • পূর্ব ফল্গুনী • উত্তর ফল্গুনী • হস্তা • চিত্রা • স্বাতী • বিশাখা • অনুরাধা • জ্যেষ্ঠা • মূলা • পূর্বাষাঢ়া • উত্তরাষাঢ়া • অভিজিৎ • শ্রবণা • ধনিষ্ঠা • শতভিষা • পূর্ব ভাদ্রপদ • উত্তর ভাদ্রপদ • রেবতী •
লাগারি হাসান চেলেবি

লাগারি হাসান চেলেবি ছিলেন একজন উসমানীয় বৈমানিক। পর্যটক এভলিয়া চেলেবির বর্ণনা অনুযায়ী তিনি সফলভাবে একটি রকেট উৎক্ষেপণ করেছিলেন। এভলিয়া চেলেবি বর্ণনা করেছেন যে ১৬৩৩ সালে লাগারি হাসান চেলেবি ৫০ ওক্কা (১৪০ পাউন্ড) বারুদ ব্যবহার করে সারাইবুরনু থেকে একটি ৭ পাখাবিশিষ্ট রকেট উৎক্ষেপণ করেছেন। বলা হয় যে সুলতান চতুর্থ মুরাদের কন্যার জন্মের সময় এই উৎক্ষেপণটি সংঘটিত হয়েছিল। এভলিয়া চেলেবি লিখেছেন উৎক্ষেপণের পূর্বে লাগারি বলেছেন "আমার সুলতান! রহমতপ্রাপ্ত হন, আমি ঈসার সাথে কথা বলতে যাচ্ছি!"; রকেট চড়ার পর তিনি সমুদ্রে অবতরণ করে সাতরে তীরে আসেন এবং কৌতুক করে বলেন "আমার সুলতান! ঈসা আপনাকে তার শুভেচ্ছা জানিয়েছেন!"; সুলতান তাকে পুরস্কার হিসেবে রূপা প্রদান করেন এবং উসমানীয় সেনাবাহিনীতে সিপাহীর পদ প্রদান করেন। এছাড়াও এভলিয়া চেলেবি লিখেছেন যে লাগারির ভাই হেজারফেন আহমেদ চেলেবি এক বছর পূর্বে গ্লাইডারে চড়ে আকাশে উড়েছেন। ১৯৯৬ সালের ইস্তানবুল কানাতলারিমিন আলতিনদা চলচ্চিত্রটি লাগারি হাসান চেলেবি ও তার ভাই হেজারফেন আহমেদ চেলেবির জীবনের উপর ভিত্তি করে নির্মিত হয়েছে। হেজারফেন আহমেদ চেলেবি Winter, Frank H. (1992). "Who First Flew in a Rocket?", Journal of the British Interplanetary Society 45 (July 1992), p. 275-80 Harding, John (২০০৬), Flying's strangest moments: extraordinary but true stories from over one thousand years of aviation history, Robson Publishing, পৃষ্ঠা 5, আইএসবিএন 1-86105-934-5 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
চারুকলায় স্নাতক

চারুকলায় স্নাতক বা ললিতকলায় স্নাতক (ইংরেজি ভাষায় "ব্যাচেলর অব ফাইন আর্টস" সংক্ষেপে বি.এফ.এ) হচ্ছে দৃশ্যকলা ও পরিবেশন কলার ক্ষেত্রে ৪ বছর মেয়াদী উচ্চশিক্ষাক্রম অধ্যয়নের সফল সমাপ্তি নির্দেশক একটি স্নাতক উপাধি, যা সংশ্লিষ্ট কোন উচ্চ শিক্ষাপ্রতিষ্ঠান প্রদান করে থাকে। সাধারণত সঙ্গীত, আবৃত্তি, অভিনয়, নৃত্য, অঙ্কন, চলচ্চিত্র, আলোকচিত্রকলা, সৃজনশীল রচনা, প্রভৃতি বিষয় এই ক্ষেত্রের অন্তর্ভুক্ত। কিছু কিছু শিক্ষা প্রতিষ্ঠান বোর্ডের আওতায় বিভিন্ন নিয়মানুবর্তিতার মধ্য দিয়ে এ সকল বিষয়ে পাঠ দান করে থাকে। স্থানভেদে শিক্ষাক্রমের মেয়াদ কম-বেশি হতে পারে। "BFA-BVA Bachelor of Fine Arts"। targetstudy.com। সংগ্রহের তারিখ ২০১৭-০২-১১।
লিওনা ভিকারিও

লিওনা ভিকারিও দ্য কুইন্টানা (জন্ম: ১০ এপ্রিল, ১৭৮৯ - মৃত্যু: ২৪ আগস্ট, ১৮৪২) মেক্সিকো সিটিতে জন্মগ্রহণকারী মেক্সিকোর স্বাধীনতার যুদ্ধের প্রমিলা সমর্থক ছিলেন। নিজ বাসগৃহ মেক্সিকো সিটিতে অবস্থান করে গোয়েন্দা কার্যক্রম পরিচালনা করতেন। এছাড়াও বিচ্ছিন্নতাবাদী আন্দোলনে অর্থ সরবরাহ করতেন লিওনা ভিকারিও। খুব ছোট অবস্থায় বাবা-মাকে হারিয়ে অনাথ হন। এরপর তিনি কাকার সান্নিধ্যে বড় হন। ভিকারিও আন্দ্রেজ কুইন্টানা রু'র সাথে স্বাক্ষাৎ করেন ও স্বাধীনতা আন্দোলনে সহযোগিতা করার সিদ্ধান্ত নেন। তিনি বার্তাবাহকের ভূমিকায় অবতীর্ণ হন, সামরিক কৌশল শেখান, অর্থের যোগান ও চিকিৎসা সামগ্রীসহ সকল ধরনের সহযোগিতা করেন। ১৮১৩ সালে সরকারের বিরুদ্ধে অভ্যুত্থানে অংশগ্রহণের অভিযোগে তাকে গ্রেফতার করা হয়। আত্মগোপন থেকে আটক করার পর তাকে কারাগারে প্রেরণ করা হয় ও তার সকল সহায়-সম্পদ বাজেয়াপ্ত করা হয়। সহকর্মী আন্দ্রেজ কুইন্টানা রু'র সাথে পরিণয় সূত্রে আবদ্ধ হন তিনি। মেক্সিকো সিটির ইন্ডিপেন্স কলামের কাছে তাদের উভয়কে সমাহিত করা হয়েছিল। তৎকালীন রাষ্ট্রপতি এন্টনিও লোপেজ দ্য সান্তা আন্না বিশেষ কমিশনের আদেশ বলে লিওনা ভিকারিওকে 'পিতৃভূমির মিষ্ট মাতা'রূপে আখ্যায়িত করেন। আগস্ট, ১৮৪২ সালে তার মৃত্যুর একদিন পর মেক্সিকো সিটিতে সমাহিত করা হয়। একমাত্র বেসামরিক মহিলা হিসেবে তাকে রাষ্ট্রীয় মর্যাদায় সমাহিত করা হয়েছিল। ফেব্রুয়ারি, ২০০০ সালে মেক্সিকোর স্বাধীনতা লাভের দুইশত বছর উদযাপনের সাত মাস পূর্বে মেক্সিকোর লেখক কার্লোস পাসকুয়েল লা ইনসার্জেন্টা নামীয় উপন্যাস প্রকাশ করেন। এতে মিশ্রভাবে ঐতিহাসিক ঘটনাগুলো তুলে ধরা হয়েছে। স্পেনীয় সাম্রাজ্যের বিপক্ষে মেক্সিকোর স্বাধীনতা লাভ ও লিওনা ভিকারিওসহ অন্যান্য ব্যক্তিদের সম্পর্কে অনেকগুলো অজানা কাহিনী এ উপন্যাসে বিবৃত হয়েছে। মেক্সিকো সিটির ঐতিহাসিক কেন্দ্রস্থল রিপাবলিকা দ্য ব্রাসিল ও রিপাবলিকা দ্য নিকারাগুয়ার প্রান্তে অবস্থিত একটি প্লাজায় লিওনা ভিকারিও'র আবক্ষ মূর্তি রয়েছে। "সংরক্ষণাগারভুক্ত অনুলিপি"। ২০ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ১১ মে ২০১৬।  অজানা প্যারামিটার |autor= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য); অজানা প্যারামিটার |fechaacceso= উপেক্ষা করা হয়েছে (|access-date= ব্যবহারের পরামর্শ দেয়া হচ্ছে) (সাহায্য); অজানা প্যারামিটার |título= উপেক্ষা করা হয়েছে (|title= ব্যবহারের পরামর্শ দেয়া হচ্ছে) (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) ফাইন্ড এ গ্রেইভে লিওনা ভিকারিও (ইংরেজি)
কৃত্তিকা

নীলাম্বরী কৃত্তিকা (Pleiades) গুচ্ছনক্ষত্র । আন্তর্জাতিকভাবে এর পরিচিতি Pleiades নামে। ঋগ্বেদের ঋষিরা চিনতেন অগ্নি (দিক) বলে আর সিদ্ধান্তজ্যোতিষ-এ এটি কৃত্তিকা নামে পরিচিত। নক্ষত্রটি সপ্তর্ষিদের পত্নী হিসেবেও পরিচিত। এ নক্ষত্রের এক-চতুর্থাংশ মেষ রাশিতে আর বাকি তিনভাগ বৃষ রাশিতে অবস্থিত। কার্ত্তিক মাসের প্রায় ২৭তম দিন থেকে অগ্রহায়ণের প্রায় ১০ম দিন পর্যন্ত এ নীলাম্বরীগুচ্ছ নক্ষত্র-বিভাগের পরিপ্রেক্ষিতে পৃথিবীর ক্রান্তি । পুরো ঋগ্বেদ জুড়েই ছড়িয়ে রয়েছে অগ্নি নামধারী কৃত্তিকার প্রতি অজস্র প্রার্থনা । ঋগ্বেদীয় ঋষিরা পৃথিবীতে সুলভ অগ্নিকেন্দ্রিক যজ্ঞে ক্রমশ সীমাবদ্ধ হয়ে উঠলেও অনেক ঋষির ঋকে অগ্নি নামধারী নক্ষত্র কৃত্তিকাকে চেনা যায় । পৃথিবী থেকে খালিচোখে অগ্নিকুণ্ডলীর মত দেখায় তাই ঋষিদের মননে এ অগ্নি বহু নামে অভিহিত । যেমনঃ জীবনশক্তি বিদিত/জ্ঞাত ব'লে মনে হতো তাই এর নাম জাতবেদা , যজ্ঞাহুতি ভক্ষক অগ্নির নাম হুতাশন , যজ্ঞের হবি বাহক বলে বহ্নি , জীবদেহের উত্তাপরূপী অগ্নির নাম তনুনপাৎ , প্রত্যক্ষ অগ্নি নরাশংস (মানব প্রশংসিত) , বনের আগুন দাবানল , বিদ্যুতাগ্নি শম্পাৎ , সমুদ্র-বারিতে প্রজ্বলিত অগ্নি বারবানল বা বড়বা , বনস্পতির দহন শমী , ক্রোধাগ্নির নাম জমদগ্নি , ভানু তথা সূর্যরশ্মির নাম চিত্রভানু । ঋষিরা এর উত্তাপের নাম দিয়েছিল ঊর্জস্বন্ত , এর দীপ্তিকে বলতো ভা , তেজ , তপ ইত্যাদি । ঋগ্বেদের প্রাচীন ঋষি বসিষ্ঠ ৭.১৭.১ ঋকে কৃত্তিকাকে অগ্নি সম্বোধন ক'রে বলেছেন , "হে সমিধ-সমন্বিত অগ্নি ! সুষমা বিস্তার করো , ময়ূরশিখার ন্যায় পৃথিবীর ঊর্ধ্বে বিস্তীর্ণ হও" । ঋগ্বেদ ৭ম মণ্ডল ১৭শ সূক্ত পঙ্‌ক্তি ১৯ বেলাবাসিনী ও অহনা গুহ . ঋগ্বেদ ও নক্ষত্র . গোপা প্রকাশনী , কলকাতা-২৮,১৯৬৭ GENERAL RESULTS OF BEING BORN IN KRITTIKA NAKSHATRA Dennis M. Harness. The Nakshatras: The Lunar Mansions of Vedic Astrology. Lotus Press (Twin Lakes WI, 1999.) আইএসবিএন ৯৭৮-০-৯১৪৯৫৫-৮৩-২ Harness, Dennis M.। নক্ষত্রঃ বৈদিক জ্যোতির্বিদ্যা। মতিলাল বানারসিদাস। সংগ্রহের তারিখ ১২ মে ২০১৬।  দে স ২৮ নক্ষত্র অশ্বিনী • ভরণী • কৃত্তিকা • রোহিণী • মৃগশিরা • আর্দ্রা • পুনর্বসু • পুষ্যা • অশ্লেষা • মঘা • পূর্ব ফল্গুনী • উত্তর ফল্গুনী • হস্তা • চিত্রা • স্বাতী • বিশাখা • অনুরাধা • জ্যেষ্ঠা • মূলা • পূর্বাষাঢ়া • উত্তরাষাঢ়া • অভিজিৎ • শ্রবণা • ধনিষ্ঠা • শতভিষা • পূর্ব ভাদ্রপদ • উত্তর ভাদ্রপদ • রেবতী •
ভারতীয় পারমাণবিক শক্তি নিগম

ভারতীয় পারমাণবিক শক্তি নিগম সংক্ষেপ্তে (NPCIL) হচ্ছে মহারাষ্ট্রেরর, মুম্বাই ভিত্তিক ভারতের, একটি সরকার অধীনস্থ নিগম। এটি সম্পূর্ণভাবে কেন্দ্র সরকারের আওতাধীন; যার কাজ মূলত পরমাণু শক্তি থেকে বিদ্যুৎ উৎপাদন করা এবং তা বণ্টন করা। ভাপাশন (NPCIL) ভারত সরকারের আণবিক শক্তি বিভাগ কর্তৃক পরিচালিত ও প্রশাসিত ভাপাশন ১৯৮৭ সালের সেপ্টেম্বরে বণিক-সমিতি আইন, ১৯৫৬ অনুসারে গঠিত হয়। সমস্ত পারমাণবিক শক্তি কারখানা পরিচালক কোম্পানিগুলি আইএসও-১৪০০০ দ্বারা প্রমাণিত/স্বীকৃত। ভাপাশন ২০০৩ সালের অক্টবর পর্যন্ত, ভারতীয় নাভিকীয়া বিদ্যুৎ নিগম (BHAVINI)-এর নির্মাণ ও ভারতের বাণিজ্যিক পারমাণবিক শক্তি কারখানার পরিচালনার জন্য দায়ী ছিল। ১০ অগাস্ট ২০১২ অনুযায়ী নিগম পরিচালিত সাত জায়গাতে মোট ২১টি পারমাণবিক চুল্লী আছে; যাদের মোট উৎপাদন ক্ষমতা ৫৭৮০ মেগাওয়াট। 'http://www.npcil.nic.in/main/AboutUs.aspx ওয়েব্যাক মেশিনে আর্কাইভকৃত ১৭ জুলাই ২০১৭ তারিখে "Contact Us – Nuclear Power Corporation of India Limited"। Npcil.nic.in। ১ সেপ্টেম্বর ২০১০ তারিখে মূল থেকে আর্কাইভ করা। সংগ্রহের তারিখ ১১ মে ২০১৬।  http://www.npcil.nic.in/main/PdfPage.aspx[স্থায়ীভাবে অকার্যকর সংযোগ] Plants in Operation ওয়েব্যাক মেশিনে আর্কাইভকৃত ১৭ ডিসেম্বর ২০১০ তারিখে (Company website) "Kaiga-4 achieves criticality"। The Hindu। Chennai, India। ১১ মে ২০১৬। ৩০ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ১১ মে ২০১৬।  "Plants Under Construction – Nuclear Power Corporation of India Limited"। Npcil.nic.in। ২০১০-০৭-২৯ তারিখে মূল থেকে আর্কাইভ করা। সংগ্রহের তারিখ ২০১০-০৮-০৬।  "Plants Under Construction – Nuclear Power Corporation of India Limited"। Npcil.nic.in। ২০১০-০৭-২৯ তারিখে মূল থেকে আর্কাইভ করা। সংগ্রহের তারিখ ২০১০-০৮-০৬।  ভারতে পরমাণু শক্তি ভারতের শক্তি নীতি ভারতের বিদ্যুৎ কেন্দ্রসমূহের তালিকা
কৌশিক গঙ্গোপাধ্যায়

কৌশিক গঙ্গোপাধ্যায় একজন ভারতীয় চলচ্চিত্রের একাধারে পরিচালক, অভিনেতা ও চিত্রনাট্যকার। তিনি ২০০৪ সালে ওয়ারিশ নামের একটি চলচ্চিত্র পরিলাচনার মধ্য দিয়ে বাংলা চলচ্চিত্রের জগতে প্রবেশ করেন। তার শ্রেষ্ঠ সিনেমাগুলো হল বিসর্জন, বিজয়া, ছোটদের ছবি, নগরকীর্তন ইত্যাদি। কৌশিক গঙ্গোপাধ্যায় ১৯৬৮ সালের ৪ অগাস্ট কলকাতায় জন্মগ্রহণ করেন। তিনি তার প্রাথমিক শিক্ষা শেষ করেন রামকৃষ্ণ মিশন বিদ্যালয় থেকে। তারপরে তিনি যাদবপুর বিশ্ববিদ্যালয় থেকে বাংলা সাহিত্যে স্নাতক পাশ করেন। বিশ্ববিদ্যালয় থাকাকালীন সময় থেকে তিনি থিয়েটার করতেন। এবং সেখানে তার সাথে চূর্ণী গাঙ্গুলির সাথে পরিচয় হয়। কৌশিক গঙ্গোপাধ্যায় বিয়ে করেন চূর্ণী গাঙ্গুলিকে। তাদের একমাত্র সন্তানের নাম উজান গাঙ্গুলি। Joseph, Sherry (২০০৫)। Social work practice and men who have sex with men। SAGE। পৃষ্ঠা 85–6। আইএসবিএন 0-7619-3352-2।  Mukherjee, Amrita (১০ এপ্রিল ২০০৩)। "Churni, Kaushik debut on big screen with Waarish"। Times of India। সংগ্রহের তারিখ ১২ এপ্রিল ২০১১।  ইন্টারনেট মুভি ডেটাবেজে কৌশিক গঙ্গোপাধ্যায় (ইংরেজি)
অগ্নিস্নান (চলচ্চিত্ৰ)

অগ্নিস্নান (ইংরেজি: Agnisnaan) হল ১৯৮৫ সালে মুক্তিপ্রাপ্ত ভবেন্দ্রনাথ শইকীয়া পরিচালিত একটি অসমীয়া চলচ্চিত্র। শইকীয়ার অন্তরীপ নামক গল্পের আধারে ছবিখানি নির্মাণ করা হয়। চলচ্চিত্রে অভিনয় করেন ইন্দ্র বণিয়া, কাশ্মীরী শইকীয়া বরুয়া, মলয়া গোস্বামী, বিজু ফুকন আদি। ভবেন্দ্রনাথ শইকীয়াই চলচ্চিত্রটির জন্য ১৯৮৫ সালের শ্রেষ্ঠ চিত্রনাট্যের রাষ্ট্রীয় চলচ্চিত্র পুরস্কার লাভ করে আর চলচ্চিত্রটি অসমীয়া ভাষার শ্রেষ্ঠ চলচ্চিত্রের রাষ্ট্রীয় পুরস্কার (রজত কমল) লাভ করে। ছবিটির কাহিনী মনোবৈজ্ঞানিক আর অগতানুগতিক। একজন সম্পদশালী ব্যবসায়ী দ্বিতীয় বিবাহ করার মন করে। তাঁর এই সিদ্ধান্ত তাঁর প্রথমা পত্নী আর পুত্রের মনে তীব্র আঘাত আর আশ্চর্যের সৃষ্টি করে। স্বামীর প্রতি তাঁর অপরিসীম প্রেম আর সমর্পণের বিনিময়ে প্রথমা পত্নীর প্রবঞ্চনা পাওয়া সে অনুভব করে আর এর প্রতিশোধ নেয়। ইন্দ্র বণিয়া কাশ্মীরী শইকীয়া বরুয়া চেতনা দাস অশোক ডেকা মলয়া গোস্বামী অর্জুন গুহ ঠাকুরীয়া অরুণ নাথ বিজু ফুকন সঞ্জীব হাজারিকা প্রযোজনা/পরিচালনা/কাহিনী/চিত্রনাট্য/সংলাপ- ভবেন্দ্রনাথ শইকীয়া সহ-পরিচালনা- সঞ্জীব হাজারিকা, গৌতম বরা সঙ্গীত- তরুণ গোস্বামী চিত্রগ্রহণ- কমল নায়ক সম্পাদনা- নিকুঞ্জ ভট্টাচার্য রাষ্ট্রীয় চলচ্চিত্র পুরস্কার, শ্রেষ্ঠ চিত্রনাট্য, ভবেন্দ্রনাথ শইকীয়া, ১৯৮৫ রাষ্ট্রীয় চলচ্চিত্র পুরস্কার, রজত কমল, আঞ্চলিক ভাষার শ্রেষ্ঠ চলচ্চিত্র (অসমীয়া ভাষা), ১৯৮৫ 'ভারতীয় পেনোরামাতে নির্বাচিত । ফ্রান্সএর নেণ্টিস চলচ্চিত্র মহোৎসবের জন্য নির্বাচিত। উত্তর কোরিয়ার প্যংয়াং চলচ্চিত্র মহোৎসবের জন্য নির্বাচিত। বাংলাদেশএর ঢাকা চলচ্চিত্র মহোৎসবে নির্বাচিত । আলজেরিয়ার স্বাধীনতা রূপালী জয়ন্তী মহোৎসবের জন্য নির্বাচিত। "Agnisnaan"। সংগ্রহের তারিখ ২৬ জানুয়ারি ২০১০।  "AGNISNAAN (1985)"। BFI। সংগ্রহের তারিখ ৫ মার্চ ২০১৫। [স্থায়ীভাবে অকার্যকর সংযোগ] BFIর ওয়েবসাইটে চলচ্চিত্রের প্রোফাইল আই এম ডি তে অগ্নিস্নান
অহেতুক (চলচ্চিত্র)

অহেতুক (ইংরেজি: Ahetuk) হল ২০১৫ সালের ২ জানুয়ারী মুক্তিলাভ করা একটি অসমীয়া চলচ্চিত্র। রাজ বাণী প্রোডাক্‌সনের বেনারে রাজকুমার জৈনের প্রযোজনা করা এই চলচ্চিত্রটির পরিচালনা কাহিনী, চিত্রনাট্য আর সংলাপ বাণী দাসএর। এক গোপন অনুসন্ধানে দুজন সাংবাদিকের সম্মুখীন হওয়া পরিস্থিতির কাহিনীতে নির্মিত চলচ্চিত্রটিতে মুখ্য চরিত্রে অভিনয় করেন গুঞ্জন ভরদ্বাজ আর অমৃতা গগৈ। সঙ্গীত পরিচালনা পরাণ বরকটকীর। চলচ্চিত্রটির শুটিং, প্রি-প্রোডাক্‌সন আর পোস্ট-প্রোডাক্‌সনের সব কাজ অসমে করা হয়। দুজন সাংবাদিক নিজেদের জীবন বিপদাপন্ন করে একটা ঘটনার আসল রহস্য জানার জন্য অনুসন্ধান করে। অবশেষে সেই লোক দুজন বুঝতে পারে যে ,কোনো লোক নিজ স্বার্থ সিদ্ধি করার জন্য তাদের দুজনকে ব্যবহার করেছিল। গুঞ্জন ভরদ্বাজ অমৃতা গগৈ তপন দাস অশ্বিনী ভূঁঞা রাজীব ক্র' মনোজ গগৈ মহেন্দ্র দাস দেবাশিস হিল্লোল কুমার পাঠক তৃষ্ণা কুর্মী সপোনটি বরদলৈ ছায়ান চক্রবর্তী উৎপল বরদলৈ জুবিন গার্গ (অতিথি শিল্পী) প্রস্তুতি পরাশর (আইটেম সঙ্গীত) প্রযোজনা- রাজকুমার জৈন পরিচালনা/কাহিনী/চিত্রনাট্য/সংলাপ- বাণী দাস কার্যবাহী পরিচালনা - মানস দাস চিত্রগ্রহণ- নাহিদ আহমেদ সঙ্গীত পরিচালনা- পরাণ বরকটকী চিত্রগ্রহণকারী - রক্তিম সম্পাদনা- সঞ্জীব বরঠাকুর ভি এফ এক্স- সুমন চৌধুরী, প্রিয়ম চক্রবর্তী, উৎপল তালুকদার চলচ্চিত্রটির সঙ্গীত পরিচালনা পরাণ বরকটকীর (জোজো)। গানের কথা ইবসন লাল বরুয়া, রাজদ্বীপ আর বাণী দাসের। শ্রব্য এলবামটিতে মোট ৬টা গান আছে। "Ahetuk to Release on 2nd January 2015"। Kothasobi। ২২ নৱেম্বর ২০১৪। ১৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২২ জানুৱারী ২০১৫।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য) "Ahetuk : New Film by Bani Das"। Kothasobi। ২২ জুন ২০১৪। ১৭ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২২ জানুৱারী ২০১৫।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "AHETUK"। Times Music। ৪ জুন ২০১৬ তারিখে মূল থেকে আর্কাইভ করা। সংগ্রহের তারিখ ২২ জানুৱারী ২০১৫।  এখানে তারিখের মান পরীক্ষা করুন: |সংগ্রহের-তারিখ= (সাহায্য) ইউটিউবত চলচ্চিত্রখনর ট্রেইলার চলচ্চিত্রের ওয়েবসাইট চলচ্চিত্রের ফেসবুক পে'জ গানা ডট কমত অহেতুকর গান টাইম্‌স মিউজিকের ওয়েবসাইটে অহেতুক এলবাম ওয়েব্যাক মেশিনে আর্কাইভকৃত ৪ জুন ২০১৬ তারিখে
অলিম্পিকে হন্ডুরাস

হন্ডুরাস প্রথম অলিম্পিক গেমসে অংশগ্রহণ করে ১৯৬৮ সালে। অভিষেকের পর হন্ডুরাস নয়টি গ্রীষ্মকালীন অলিম্পিক গেমসে অংশগ্রহণ করেছে। শীতকালীন অলিম্পিক গেমসে ১৯৯২ সালে অভিষেক হলেও পরবর্তী কোন আসরে অংশগ্রহণ করেনি। হন্ডুরাসের ক্রীড়াবিদগণ কোন পদক জিততে পারেনি। হন্ডুরাসের জাতীয় অলিম্পিক কমিটি ১৯৫৬ সালে গঠিত হয় এবং একই বছর আন্তর্জাতিক অলিম্পিক কমিটি আইওসির স্বীকৃতি পায়। "Honduras"। International Olympic Committee।  "Honduras"। Sports-Reference.com। ৪ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ১২ মে ২০১৬।
মার্তা কলভিন

মার্তা কলভিন আন্দ্রাদে (স্পেনীয়: Marta Colvin; জন্ম: ২২ ডিসেম্বর, ১৯০৭ - মৃত্যু: ২৭ অক্টোবর, ১৯৯৫) চিলান এলাকায় জন্মগ্রহণকারী চিলির বিখ্যাত প্রমিলা ভাস্কর ছিলেন। আইরিশ বংশোদ্ভূত পিতা জেমস কলভিন ও পর্তুগীজ বংশোদ্ভূত মাতা এলসিরা আন্দ্রাদের কন্যা তিনি। চিলিতে অবস্থানকালে ভাস্কর্যবিদ্যা শিখতে শুরু করেন। সেখানে তিনি বিবাহবন্ধনে আবদ্ধ হন ও সংসার গড়েন। ১৯৩৯ সালের প্রলয়ঙ্করী ভূমিকম্প পরবর্তীকালে মার্তা কলভিন চিলির সান্তিয়াগোতে বসবাস করতেন। চিলি বিশ্ববিদ্যালয়ের বেলে আর্টস স্কুলে অধ্যয়ন করেন। ইউনিভার্সাইড দ্য চিলি'র স্কুল অব আর্টসে অধ্যাপনা করেন। ১৯৪৩ সালে নিজ শিক্ষাগুরু জুলিও এ. ভাজকুয়েজ ও লরেঞ্জো ডোমিঙ্গুয়েজ কর্তৃক পরিচালিত ভাসকুয়েজ ফ্যাক্টরিতে ইন্সট্রাক্টর হিসেবে কাজ করতে শুরু করেন। ঐ ভাস্কর্যের কর্মশালায় তাকে সহযোগী অধ্যাপক হিসেবে মনোনীত করা হয়। এরপর ১৯৫০ সালে আনুষ্ঠানিকভাবে অধ্যাপকের দায়িত্বভার অর্পণ করা হয়। ১৯৪৮ সালে ফ্রান্সের প্যারিসে অবস্থিত গ্রান্দে চমিয়েরে একাডেমিতে ভাস্কর অসিন জাদকাইন ও হেনরি লরেন্সকে নিয়ে পড়াশোনা করেন। ১৯৫১ সালে ইংল্যান্ডের লন্ডন বিশ্ববিদ্যালয়ের স্লেড স্কুলে অধ্যয়নের জন্য ব্রিটিশ কাউন্সিলের অনুমোদন লাভ করেন। প্যারিসে তিনি পরবর্তী ত্রিশ বছরেরও অধিককাল কাজ, পড়াশোনা নিয়ে ব্যস্ত থাকেন। সেখানে অবস্থানকালে বৈশ্বিকভাবে সুনাম কুড়ান। ১৯৭০ সালে স্বীয় কাজের স্বীকৃতিস্বরূপ তিনি ন্যাশনাল আর্ট প্রাইজ লাভ করেন। ২৭ অক্টোবর, ১৯৯৫ তারিখে নিজ জন্মভূমি চিলির সান্তিয়াগোতে তার দেহাবসান ঘটে। এস্তাবন হরাইজন্তে আনদিনো এসকালতুরা দ্য লাদ্রিলস মাদ্রে তাইয়েরা সিগনো সোলার আকু আকু মানুতারা অজস দ্য লা তাইয়েরা "Marta Colvin at artistasplasticoschilenos"। ৬ ডিসেম্বর ২০০৬ তারিখে মূল থেকে আর্কাইভ করা। সংগ্রহের তারিখ ১২ মে ২০১৬।  (স্পেনীয়) https://web.archive.org/web/20160303173503/http://www.portaldearte.cl/autores/colvin.htm (স্পেনীয়) http://www.memoriachilena.cl/archivos2/pdfs/MC0015818.pdf "Premio Nacional de Arte"
মারিয়া তেরেসা রুইজ

মারিয়া তেরেসা রুইজ (স্পেনীয়: María Teresa Ruiz; জন্ম: ২৪ সেপ্টেম্বর, ১৯৪৬) সান্তিয়াগো দ্য চিলিতে জন্মগ্রহণকারী বিখ্যাত চিলীয় প্রমিলা জ্যোতির্বিদ। প্রথম মহিলা হিসেবে জাতীয় বিজ্ঞান পুরস্কার লাভ করেন। প্রথম চিলীয় মহিলা হিসেবে চিলি বিশ্ববিদ্যালয় থেকে সফলভাবে জ্যোতির্বিদ্যা অধ্যয়ন সমাপণ করেন। এরপূর্বে প্রিন্সটন বিশ্ববিদ্যালয়ে অধ্যয়ন করেন ও জ্যোতিপদার্থবিদ্যায় স্নাতকোত্তর ডিগ্রী অর্জন করেন। গাগেনহেইম ফেলোশিপ অর্জনের পূর্বে ইতালির ত্রিয়েস্তে, মেক্সিকো ও নিউইয়র্কে গবেষণা কর্মে নিযুক্ত ছিলেন। চিলির লা সিলা পর্যবেক্ষণ কেন্দ্র থেকে ১৯৮৭ সালে ব্রাউন ডোয়ার্ফ কেলু-১ আবিষ্কার করেন তিনি। ১৯৭০-এর দশক থেকে এটি আবিষ্কারের জন্য কাজ করতে থাকেন ও ১-এম এসো সিমিট ক্যামেরায় তা ধরা পড়ে। ১৯৯৬ সালে বিজ্ঞানে প্রেসিডেনশিয়াল চেয়ার, চিলি বিশ্ববিদ্যালয় থেকে চ্যান্সেলর পদক; ১৯৯৭ সালে জাতীয় বিজ্ঞান পুরস্কার, ১৯৯৮ সালে চিলি বিশ্ববিদ্যালয় থেকে চ্যান্সেলর পদক, বিজ্ঞান একাডেমির ফেলো ও ২০০০ সালে লাবারকা মেরিট পুরস্কার লাভ করেন। ২০১৩, ফ্রম চিলি, এ স্টারি স্কাই (আইএসবিএন ৯৭৮৯৫৬৩২৪২২৭০) Staff (১৭ মার্চ ২০০৫)। "María Teresa Ruiz: Una mente brillante (A Beautiful Mind)"। Universia Chile। ৪ জুন ২০১৬ তারিখে মূল থেকে আর্কাইভ করা। সংগ্রহের তারিখ ২০১২-১০-২০।  (স্পেনীয়), Dirección de Comunicaciones (১৯৯৭)। "María Teresa Ruiz González: Premio Nacional de Ciencias Exactas 1997"। Universidad de Chile। সংগ্রহের তারিখ ২০১২-১০-২০।  (স্পেনীয়) php id = 350 "Maria Teresa Ruiz launches youth astronomy book" |ইউআরএল= এর মান পরীক্ষা করুন (সাহায্য)। Chile: CATA। 2013। আইএসবিএন 9789563242270। সংগ্রহের তারিখ 2016-5-12।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি শৈলী রক্ষণাবেক্ষণ: পাইপ অনুপস্থিত (link) [স্থায়ীভাবে অকার্যকর সংযোগ] উইকিমিডিয়া কমন্সে মারিয়া তেরেসা রুইজ সম্পর্কিত মিডিয়া দেখুন। Mini Biografía de María Teresa Ruiz ওয়েব্যাক মেশিনে আর্কাইভকৃত ১৮ মার্চ ২০১৬ তারিখে Entrevista a María Teresa Ruiz María Teresa Ruiz González, Universidad de Chile
বিশ্ব বাণিজ্য কেন্দ্র, মুম্বই

মুম্বই বিশ্ব বাণিজ্য কেন্দ্র মহারাষ্ট্রের রাজধানী তথা ভারতের বাণিজ্যিক রাজধানী মুম্বইতে অবস্থিত বিশ্বমানের বাণিজ্যিক কেন্দ্র। এর নির্মাণকার্য ১৯৭০ সালে সমাপ্ত হয়। এই বিল্ডিংটি দুটি টাওয়ার নিয়ে গঠিত যথা M Visvesaraya Industrial Research and Development Centre (MVIRDC) এবং আইডিবিআই (IDBI) টাওয়ার। এই বিল্ডিংটির উচ্চতা ১৫৬ মি. যা ২০১০ সালের আগে দ্যা ইম্পেরিয়াল টাওয়ার্সের (২৫২ মি.) নির্মাণকার্য শেষ না হওয়া পর্যন্ত দক্ষিণ এশিয়ার উচ্চতম বিল্ডিং ছিল। ১৯৯৮ সালে বৃহত্তর মুম্বাই বিদ্যুৎ বণ্টন ও পরিবহন (BEST), সান্তাক্রুজ বিমানবন্দর থেকে বিশ্ব বাণিজ্য কেন্দ্র পর্যন্ত বাতানুকূলিত বাস পরিষেবা প্রদান শুরু করে। Emporis GmbH। "MRVDC, Mumbai, India"। SkyScraperPage.com। সংগ্রহের তারিখ ১২ মে ২০১৬।  "MVRDC | Buildings"। মুম্বাই /: Emporis.com। সংগ্রহের তারিখ ২০১৬-০৫-১২।  "About us - MVIRDC"। ফেব্রুয়ারি ১৭, ২০১৬ তারিখে মূল থেকে আর্কাইভ করা। সংগ্রহের তারিখ মে ১২, ২০১৬।  "IDBI Towers | Buildings"। মুম্বাই /: Emporis। সংগ্রহের তারিখ ২০১৬-০৫-১২।  "A quiet billionaire"। ইন্ডিয়া টুডে। ১৩ মে ২০১৬। সংগ্রহের তারিখ মার্চ ১৯, ২০১৫।  Mishra, Anshika (২৫ ফেব্রুয়ারি ২০০৩)। "AC bus users to be given parking facility"। দ্য টাইমস অব ইন্ডিয়া। মুম্বাই। সংগ্রহের তারিখ মে ১২, ২০১৬।
মারিয়া (উপন্যাস)

মারিয়া (স্পেনীয়: María) কলম্বীয় লেখক জর্জ আইজ্যাকস প্রণীত আবেগঘন উপন্যাস। ১৮৬৪ থেকে ১৮৬৭ সময়কালে তিনি এ উপন্যাসটি রচনা করে গেছেন। স্প্যানীয় আবেগধর্মী আন্দোলনকে ঘিরে এর প্রেক্ষাপট রচিত হয়েছে। ১৯২০ থেকে ১৯৩০-এর দশক পর্যন্ত লাতিন আমেরিকার পাঠকমহলে এটি ব্যাপক সাড়া জাগিয়েছিল। আইজ্যাকসের একমাত্র উপন্যাস এটি । তা স্বত্ত্বেও মারিয়াকে উনবিংশ শতকে স্পেনীয় আমেরিকান সাহিত্যে সর্বাপেক্ষা গুরুত্বপূর্ণ সাহিত্য-কর্ম হিসেবে বিবেচনা করা হয়ে থাকে। আলফান্সো এম এসকুদেরো একে সর্বাপেক্ষা সেরা স্পেনীয় ভাষায় লিখিত আবেগঘন উপন্যাস হিসেবে চিত্রিত করেছেন। উপন্যাসের লেখার ধরনের সাথে চাতিওব্রায়ান্ডের আতালা উপন্যাসের তুলনা করা চলে। প্রেক্ষাপটের বিস্তৃত বিবরণ ও গদ্যের সুচারু প্রয়োগ এ উপন্যাসের উল্লেখযোগ্য বিষয়। উপন্যাসে বেশ কয়েকজনের আত্মজীবনী তুলে ধরা হয়েছে। নিজ গ্রাম ভ্যাল দেল ককা থেকে প্রধান দুই চরিত্র কিংবা এফরেইনের বোগোতায় প্রত্যাবর্তন তার লেখায় চলে এসেছে। দাবী করা হয় যে, মারিয়া নিজেই কমপক্ষে একটি অংশে লেখকের কাকাতো বোন ছিলেন। আইজ্যাকসের পরিবারের এল পারাইসোকে উপন্যাসের সর্বত্র গুরুত্বপূর্ণ স্থান হিসেবে রাখা হয়েছে যা বর্তমানে যাদুঘর হিসেবে সংরক্ষিত । ভ্যাল ডেল ককা গ্রামের মারিয়া ও তার কাকাতো ভাই এফরেইনের মধ্যকার গভীর ভালোবাসা উপন্যাসে রয়েছে। মাঝখানে দুই কিশোর-কিশোরী চরিত্রের ভালোবাসায় পতিত হওয়ার বিষয় রয়েছে কিন্তু বাস্তবতা তাদের ভালোবাসায় অন্তরক হিসেবে কাজ করে। প্রথম বাঁধা হিসেবে রয়েছে কলম্বিয়ার রাজধানী বোগোতা থেকে ছয় বছর মাধ্যমিক শিক্ষা সমাপণ শেষে এফরেইনের প্রত্যাবর্তন। ভ্যাল ডেল ককায় তারা দুজন একত্রে বসবাস করতে সক্ষম হয়। কিন্তু মাত্র তিন মাস পরই এফরেইনকে জোরপূর্বক চিকিৎসাশাস্ত্রে অধ্যয়নের জন্য লন্ডন পাঠিয়ে দেয়া হয়। দুই বছর পর এফরেইন কলম্বিয়ায় ফিরে এসে মারিয়াকে অসুস্থ অবস্থায় মৃত্যুর কোলে ঢলে পড়তে দেখতে পায়। ভগ্ন হৃদয় নিয়ে চিরতরে ককা ত্যাগ করার সিদ্ধান্ত নেয় এফরেইন। এবার সে ঠিক করতে পারে না তার গন্তব্য কোথায়! Alfonso M. Escudero, Costumbrismo Il. Literatura Hispanoamericana ওয়েব্যাক মেশিনে আর্কাইভকৃত ১৬ সেপ্টেম্বর ২০০৮ তারিখে, Ediciones Rialp S.A. Gran Enciclopedia Rialp, 1991. Accessed online 2010-01-21. El Paraíso Museum photo gallery Online text in Feedbooks